APROBACIÓN DEFINITIVA REGULAMENTO DE UTILIZACIÓN DAS INSTALA-CIÓNS E LOCAIS SOCIO CULTURAIS
ADMINISTRACIÓN LOCAL — Municipal — Arbo (Ordenanzas e Regulamentos, 16/09/2016)

Ao non presentarse reclamacións durante o prazo de exposición ao público, queda automaticamente elevado a definitivo o acordo plenario de aprobación inicial do Regulamento de utilización das instalacións e locais socio culturais do Concello de Arbo adoptado en sesión celebrada o día 04.07.16, cuxo texto íntegro se fai público, para o seu xeral coñecemento e en cumprimento do disposto no artigo 70.2 da Lei 7/1985, de 2 de abril, Reguladora das Bases do Réxime Local: O Concello de Arbo dispón de distintos locais municipais que pon a disposición do movemento asociativo, mediante o sistema de cesión en precario, co fin de recoñecer o seu labor no desenvolvemento artístico, social e cultural do municipio, facilitando así a disposición de locais e recursos adecuados para o desenvolvemento social e cultural do municipio. Debido a demanda existente de espazos para poder desenvolver os diferentes proxectos e actividades das diversas asociacións, viuse a necesidade de regular a cesión de uso e utilización dos espazos municipais polos diferentes colectivos existentes no Concello de Arbo. Este regulamento ten como obxecto establecer os criterios e regular os procedementos para a cesión de uso puntual, temporal, individualizado, individualizado mixto ou compartido dos locais municipais, así como normas xerais para a súa óptima utilización, cos seguintes obxectivos: 2.1.- As instalacións socio culturais municipais son bens de dominio público que se destinarán ao servizo da cidadanía.2.2.-Os locais socio culturais municipais destinaranse á practica das actividades culturais, sociais e veciñais que se axusten ás características das súas instalacións, previa autorización da alcaldía ou concellaría en quen delegue. Esta normativa será de aplicación a todos aqueles locais de titularidade municipal susceptibles de cesión e/ou utilización por asociacións do Concello que non estean destinados a un uso ou servizo determinado. Quedan excluídos deste regulamento os locais que se atopan baixo a regulación de normativa específica, a cesión e utilización de locais regulados por contrato específico ou cedidos a outras administración públicas.2.3.-As instalacións afectadas por este regulamento son os seguintes locais socio culturais: 3.1.- Serán beneficiarios da autorización temporal de uso de locais as asociacións legalmente constituídas ao abeiro da Lei orgánica 1/2002 do 22 de marzo, reguladora do dereito de asociación ou a súa normativa específica, para a realización de actividades propias do seu obxecto social. Será condicións indispensable que a asociación interesada estea inscrita no Rexistro de Asociacións do Concello de Arbo e non teñan ánimo de lucro.3.2.-Considérase que unha asociación non ten ánimo de lucro cando así figure nos seus estatutos e non desenvolva ningunha actividade económica, ou de desenvolvela, o froito desta actividade se destine única e exclusivamente ao cumprimento das finalidades de interese xeral establecidas nos seus estatutos, sen reparto de beneficios directos ou indirectos entre os seus asociados ou terceiros.3.3. Excepcionalmente, poderá autorizarse o uso destas instalacións a entidades privadas para realizar actividades de interese xeral e sen ánimo de lucro acordes co uso ou destino de ditas instalacións. En concreto, poderase autorizar a realización de cursos e xornadas gratuítos que sexan organizados ou impartidos previa autorización ou convenio de colaboración asinado con organismos oficiais.4.1.- A autorización de uso de locais municipais descritos no artº 2.3 desta norma, aplicarase segundo o establecido neste regulamento, tendo en conta as particularidades da cesión de uso establecidas en cada convenio.4.2.- O uso das instalación durante un ou máis períodos temporais non comporta ningún dereito adquirido para os cesionarios.4.3.- Os tipos de autorización de uso son os seguintes: 4.4.- En actividades extra escolares promovidas polas ANPAS ou polo Colexio, se conceden as autorizacións para o período de duración do curso escolar.4.5-Unha vez obtida a autorización, o non uso reiterado do módulo concedido e reservado dará lugar, unha vez oídos os afectados, á anulación da autorización.4.6.-As actividades organizadas polo Concello de Arbo, terán prioridade absoluta de ocupación dos locais socio culturais municipais. As solicitudes de autorización axustaranse ao modelo establecido no anexo I, deberán ser formuladas pola persoa representante da Asociación e presentaranse no Rexistro Xeral do Concello de Arbo, cunha antelación mínima de 15 días naturais antes da realización do evento ou actividade, co seguinte contido: 6.1.- Se se estimase que a solicitude non reúne os requisitos previstos neste regulamento, requirirase a asociación para que nun prazo de dez días hábiles emende as deficiencias; se non fora así, darase por desistida da súa petición.6.2.-As autorizacións de uso aprobaranse por resolución da alcaldía, incluíndo a identificación do local, situación, finalidade concreta, prazo de vixencia de uso, necesidade da cesión, posibilidade de compartir locais con outras asociacións e réxime e condicionamentos de uso.7.1 Compételle ao Pleno da Corporación a aprobación, modificación e revogación deste regulamento.7.2 Compételle a Alcaldía ou Concellería delegada: 8.1.-O réxime de uso, tanto exclusivo, como mixto ou compartido, implica o recoñecemento de determinadas obrigas e dereitos ás entidades beneficiarias. Poderase asinar un convenio de autorización de uso que poderá regular máis amplamente as obrigas e dereitos que lle corresponderán a cada asociación en particular.8.2 Os espazos cedidos para uso exclusivo poderán ser utilizados pola entidade beneficiaria para aquelas funcións ou actividades que lle sexan propias, atendendo aos seus obxectivos estatuarios. Calquera outra uso ou actividade deberá ser obxecto de autorización polo Concello de Arbo.8.3 Cando dúas ou máis asociacións opten polo uso compartido do local, deberán presentar un proxecto conxunto e corresponderalle ao concello establecer cales son os espazos de uso común, a finalidade e os horarios de uso que se pode facer dos locais.8.4 O horario habitual do uso dos locais municipais será de 9:00 horas a 23:00 horas, excepto casos puntuais e con previa autorización do Concello.8.5.- En caso de que a actividade a realicen menores de idade, sempre haberá un adulto responsable; e requirirase a previa autorización asinada dos pais/nais ou dos titores legais.8.6.-No caso de certas actividades que necesitan dun seguro especifico, deberase indicar expresamente, achegándoo á documentación entregada desde o colectivo ou entidade.9.1.-Quedan prohibidas as seguintes actividades 9.2.- Queda prohibida a colocación de publicidade comercial nas instalacións socio culturais municipais, calquera que sexa o soporte en que se desexe materializarse a mensaxe, quedando suxeita a previa autorización da Alcaldía, e podéndose colocar publicidade puntual durante a actividade.9.3.- Queda prohibida a colocación de adornos, carteis, cadros, etc… nas paredes dos locais socio culturais.9.4.- Queda prohibido comer, beber e fumar nos locais socio culturais. Elo, sen prexuízo do uso que neste senso poida realizarse polo Concello con motivo da celebración de determinados actos ou eventos oficiais, ou dos refrixerios ou bebidas non alcohólicas que poidan precisarse durante os ensaios ou actividades que neles se realicen ou organicen coa autorización do Concello.9.5.- Queda prohibido realizar calquera actividade que supoña un risco para as instalacións municipais, de acordo coa normativa de prevención de riscos.10.1.- Despois de cada uso, os locais deberán quedar recollidos, limpos e ordenados, sendo responsable a asociación que o utiliza.10.2.- As asociacións teñen a obriga de coidar os locais cedidos, manter limpos os aseos, facer un uso responsable dos equipamentos existentes e das subministracións necesarias para a súa actividade (electricidade, combustible, auga, etc…) debendo apagar as luces e pechar as portas de acceso ao remate da sesión.10.3.- As actividades realizaranse coas portas de entradas pechadas.11.1.- Calquera tipo de obras que sobre os locais se pretenda realizar, deberá ser obxecto da autorización previa polo Concello.11.2.- As obras realizadas pasarán a ser propiedade do Concello.11.3.- En caso de obras realizadas sen previa autorización municipal, o Concello poderá proceder á rescisión da autorización, así como executar as obras de restitución ao seu estado anterior a costa da asociación. As asociacións serán responsables dos danos ocasionados á terceiros, tanto das persoas asociadas como dos usuarios do local ocasionados por acción ou omisión, dolo ou neglixencia, tendo a condición de terceiro o propio Concello. As asociacións deberán responsabilizarse do adecuado uso das instalacións municipais, mobiliario e enseres, debendo responder dos posibles danos que se causen ás mesmas durante o horario de uso e durante as referidas actividades. O Concello non será responsable de ningún accidente ou dano que puidera afectar a terceiros, ou os bens e materiais de terceiros, no desenvolvemento das actividades realizadas polas asociacións. Unha vez tramitado o expediente e obtida a correspondente autorización, a Asociación terá dereito ao uso do local solicitado para a actividade solicitada, durante os días e as horas concedidas, cumprindo sempre co establecido na lei, no presente regulamento e no convenio de uso que se poda asinar coa correspondente asociación.14.1.- O Concello, como propietario do local, poderá exercer en calquera momento a potestade de inspección. Se do seu exercicio se derivara a comprobación de incumprimentos graves ou moi graves poderá esixir o cumprimento ou incluso revogar a cesión e uso.14.2.- As actividades organizadas polo Concello de Arbo prevalecen sobre calquera outro evento.14.3.-O Concello de Arbo, non se fai responsable dos obxectos subtraídos, extraviados, cambiados ou estragados dentro das instalacións socio culturais municipais 14.4.- Os obxectos recollidos nos vestiarios ou en calquera outra das instalacións serán custodiados polos empregados municipais durante un prazo máximo de 15 días. Se nese prazo non son reclamados polo seu propietario ou propietaria, serán postos a disposición da autoridade municipal, e de ser o caso, entregados á Garda Civil.14.5.- O Concello, por causas de interese público ou xeral, poderá autorizar excepcionalmente a unha asociación ou entidade a utilización dun local xa asignado nese día e hora a outra ou outras asociacións, debendo comunicalo coa antelación mínima suficiente. As entidades ou asociacións están obrigadas ao cumprimento das seguintes normas, con independencia das que particularmente se fixen en cada convenio: 15.1.- Manter actualizados os datos no Rexistro Municipal de Asociacións.15.2.- Respectar o destino e finalidade da cesión.15.3.- Utilizar o local soamente para o uso que se concedeu e autorizou.15.4.- Respectar os espazos e locais asignados, así como o uso dos locais en común.15.5.-Conservar os locais asignados e os de uso común en óptimas condicións de seguridade, salubridade e hixiene.15.6.- Non causar molestias á veciñanza.15.7.-Custodiar de forma responsable as chaves do local, e se e o caso, do centro no que este se sitúe.15.8.- Se o local se sitúa en inmobles abertos ao público, non impedir nin obstaculizar a entrada nin saída dos usuarios do Centro.15.9.-Comunicarlle ao concello calquera anomalía, problema ou incidencia xurdida do uso dos locais.15.10.- Reverter o local ao Concello, xunto con todos os bens mobles afectos a este, no momento da extinción do convenio ou autorización de uso.15.11.- Permitirlle en calquera momento ao Concello o exercicio da acción inspectora.15.12.-Non realizar obras nin actividades distintas do seu obxecto social sen previa autorización municipal.15.13.-Facilitar a utilización do local para actividades puntuais autorizadas excepcionalmente polo Concello.15.14.- Nos locais de uso compartido respectar rigorosamente o uso e xestión acordados.15.15.-Non realizar no local ningún tipo de publicidade mercantil de terceiros.15.16.-Non ceder a terceiros nin total nin parcialmente o uso do local asignado, sexan ou non membros da entidade, salvo autorización municipal expresa.15.17.-Se se realiza algunha publicidade sobre as actividades nos locais municipais, sempre constará nela a colaboración do Concello de Arbo.15.18.- Deberán absterse de realizar calquera actividade que supoña un risco para as instalacións municipais, de acordo coa normativa de prevención de riscos.15.19.- Deberán someterse en todo momento ás instrucións do persoal e autoridades municipais que poderán adoptar as decisións oportunas para garantir o adecuado uso da instalación.15.20.- Si se precisasen elementos materiais dos que non dispoña a sala, deberán achegalos eles, sendo os gastos a súa custa.15.21.- Deberán responsabilizarse do adecuado uso das instalacións municipais, mobiliario e enseres, debendo responder dos posibles danos que se causen ás mesmas durante o horario de uso e durante as referidas actividades.15.22.- Coidarán do material existente nas instalacións respondendo dos danos causados ao mesmo.15.23.- Cando se faga uso de material especifico, unha vez rematada a actividade este debera quedar arrombado. É obrigatorio que a instalación quede nas debidas condicións para ser usada no seguinte modulo.15.24.-Para garantir o correcto aproveitamento das instalacións, deberase abandonar a local con puntualidade para permitir que os seguintes usuarios/as aproveiten o máximo o seu tempo.15.25.- Por razón de salubridade publica usaranse as papeleiras e os colectores para depositar o lixo.15.26.- Non se poderá acceder as instalacións socio culturais con animais.15.27.-Todos os usuarios están obrigados a velar polo bo estado de conservación das instalacións e servizos, e, polo tanto, impedirán ou denunciarán todos os actos que deterioren as instalacións ou os servizos e advertirá os empregados ou responsables municipais cando observe anomalías nas instalacións ou no material destas.15.28.- Evitarase a entrada no local socio cultural fóra das horas concedidas. A autorización de uso ás asociacións é en precario, podendo extinguila o Concello, por causa xustificada de interese social ou utilidade publica en calquera momento, previo o correspondente aviso previo por un prazo non inferior ao mes. Non será preciso o cumprimento deste aviso previo en caso de necesidade urxente de ocupación polo Concello debidamente acreditada. Con independencia ao establecido no parágrafo anterior, son causa de extinción da cesión de uso as seguintes: Unha vez resolto e notificado o acordo de extinción da cesión, a asociación deberá poñer o local e os bens afectados a este a disposición do Concello no prazo máximo de 15 días naturais.17.1.-Son sancionables, nos termos que se especifican neste regulamento, as accións ou omisións tipificadas como infraccións leves, graves ou moi graves que se describen a continuación: a) Son infraccións leves: b) Son Infraccións graves: c) Son infraccións moi graves: As sancións a impoñer en caso de comisión das infraccións descritas no artigo anterior, serán: As sancións que se poidan impoñer serán independentes das indemnizacións de danos e prexuízos que procedan. Darase preferencia para o outorgamento de autorizacións á continuidade das asociacións que xa estean ocupando, de feito, os locais. Os Convenios de uso actualmente en vigor deberán adaptarse ás disposicións deste Regulamento. A interpretación das normas deste regulamento será levada a cabo polo órgano competente do Concello de Arbo, órgano que poderá ditar as instrucións necesarias para a súa aplicación. Quedan derrogadas cantas normas municipais do Concello de Arbo se opoñan total ou parcialmente ao contido do presente Regulamento. Este regulamento entrará en vigor unha vez aprobado definitivamente polo Concello e publicado o texto íntegro e o acordo no Boletín Oficial da Provincia e teña transcorrido o prazo de 15 días previsto no artigo 70.2 e 65.2 da Lei 7/1985 da Lei 7/1985 do 2 de abril, reguladora das bases de réxime local.” Contra o presente acordo poderá interpoñerse polos interesados recurso contencioso-administrativo, ante a Sala do Contencioso-Administrativo do Tribunal Superior de Xustiza da Comunidade Autónoma de Galicia, no prazo de dous meses contados a partires do día seguinte ao da publicación deste anuncio, de conformidade co artigo 46 da Lei 29/1998, de 13 de xullo, Reguladora da Xurisdición Contencioso-Administrativa. En Arbo, a 01.09.16.—O Alcalde, Horacio Gil Expósito.